  Виталий Пронин Горд галстук азьло сямен ик лопыръяське1922-тӥ арын 19-тӥ мае комсомоллэн паськытатэм конференцияз юнматӥзы: кылдытоно пионер отрядъёс. Одӥг ар ортчыса, 17-тӥ мае Ижын нырысетӥез сыӵе отряд кылдӥз. Пыриз отчы 25 пинал.Таӵе бадӟым ужрадлы Удмуртиысь облисполком рос-прос дасяськиз. Костюмъёс но кулэ луись тӥрлык басьтон понна уксё но висъяз. Жале усем нылпиосты шумпоттэмзы потӥз, вылды. Отрядэ уго нырысь-валысь пыризы анай-атайтэк кылем нылпиос, коммунаосын улӥсьёслэн, заводъёсын ужасьёслэн тэшкылиоссы. Соосын кивалтӥз Виктор Хартен. Пионере пыртон, оскымон луон сярысь кыл сётон, горд галстук керттон нырысьсэ ортчиз Иж котырысь Важнин ошмес дурын. Быдэс июльлы пуктылӥзы палаткаос. Гомась тыл дурын пукыса кенешонъёс, кырӟанъёс, визь-кенеш кылонъёс - ваньмыз та егит нылъёслэн-пиослэн сюлэмъёсазы задор мылкыд кенжытӥз.Пионеръёс ас вакытазы юрттӥськизы арлыдоослы но пал кылем нылкышноослы юртъер котыразы. Быдӟым ож вакытэ шаертӥмы пазьгиськем но кырыж сюрес вылэ султэм нылпиосты утчазы. Ляб дышетскись нылпиосты визьмазы. Пионеръёс радэ сюрымтэос горд галстук нуллӥсьёс шоры вожъяськыса учкылӥзы, соос сьӧры кыстӥськыны турттӥзы.Но Совето Союз куашкамен валче нылпиосты будэтон-визьман уж лябӟиз. Пионер огазеяськон куашказ. Мон но пионер радэ ӧй сюры ни. Зэм, интыяз кылдэм «Родники» огазеяськонэ пыртӥзы ик. Инкуазе потыса, устоосызлы дышетскисьёслы галстук думылӥзы. Чебересь кырӟанъёс гурласа, пыжем картошка сиыса пукыку, мылкыд зэмен ик бурдъяськылӥӟ мон но Адями луо.Но галстукмес ваньмы ик ӵуказеяз шкапъёсамы ватӥмы но отысь сое ӧм потталэ ни. Дорамы бертытозямы уго, милесьтым бадӟымгес егитъёс оло вожъяськыса, оло пышкылыса, серекъязы: пионер - куасьмем ньӧр. Таин валче галстук нуллон мылкыд воксё пуксиз. Солэсь ортчыт - «Родникие» пыреммес ваньмы ик мурт пельёслэсь-синъёслэсь ватыны выримы. Милемыз, пичиосты, либатӥсь но ӧз сюры ни.Озьы ке но туннэ но пӧламы вань пичиослэн движениязы пырисьёс, ӟеч уж лэсьтыны вырисьёс. Та уката зол адӟиське Пионерилэсь нуналзэ пусъён дыръя. Егитъёсын ужанъя министр Владимир Соловьёв ачиз пионеръёс радысь потэмын. Соин ик нылпиосты будэтон ужез аналтоно ӧвӧл, шуэ.16-тӥ майысен устоосыз пиналъёс «Волна» лагерьын ог-огенызы ӵошатско, 21-тӥ даурлэсь азьветлӥсьсэ быръё. Нош туннэ Ижысь Ялан ӝуась тыл дорын шаерысьтымы 14 нылпи огазеяськонъёс асьсэзыз возьматозы: маин выро, мар карыны быгато. Азьветлӥсьёс ӧтемын Кун Кенеше. Татын паськытатэм кенешын вылӥ кивалтӥсьёс ӟечкылалозы люкаськемъёсты Пионерилэн нуналэныз, тодазы ваёзы ортчем аръёсты.Елена ФёдороваТуспуктӥз Владимир Беломорских Теги: пионер  